Eftir samveruna förum við í hópastarf eða útiveru og erum við úti til rúmlega 11 . Eftir síðdegiskaffið er markviss málörvun og lesnar sögur fyrir börnin í þeirra hópum , síðan leikum við okkur þangað til mamma eða pabbi koma að sækja okkur . Við förum öll í íþróttahúsið einu sinni í viku og íþróttahúsið í Ásgarði tvisvar sinnum í mánuði , þar sem áherslan skiptist á boltafærni , þrautabraut , leiki , gólfæfingar og frjálsan leik . Auk þess eigum við salinn í leikskólanum einu sinni í viku þar sem við förum í skipulagðar hreyfistundir með Hildi leikskólakennara . Einu sinni í viku förum í gönguferð út í náttúruna þar sem við getum safnað að okkur ýmsum efnivið sem við síðan getum skoðað betur þegar við komum aftur í leikskólann og notað í listaverkagerð . Boðið er upp á sundkennslu fyrir elsta árgang leikskólans . Á föstudögum er sameiginleg söngstund á sal og hittist þá allur leikskólinn og syngur saman . Síðasta fimmtudag í mánuði kemur svo Hans Guðberg sóknarpresturinn okkar ásamt stuðsveitinni Fjör , sem syngja með okkur og spila á hljóðfæri . Þó nokkuð samstarf er á milli leikskólanna á Álftanesi og er samræmd námsáætlun fyrir skólahópa þannig að áherslur eru svipaðar í skólastarfinu . Hér fyrir neðan eru fréttir af starfinu á deildinni